Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
6 พ.ย. 2558

SET เคลื่อนไหว Sideways รอตัวเลขการจ้างงานสหรัฐฯ คืนนี้…ระยะกลางยังมองบวก
ดัชนี SET อยู่ที่ 1,415.58 จุด +2.42 จุด +0.17% ปริมาณซื้อขาย 18,680  ลบ.
แนวรับ :          1,408          แนวต้าน :          1,420 / 1,430
 
สรุปทิศทางและแนวโน้มตลาด
SET เคลื่อนไหวแคบ รอตัวเลขการจ้างงานนอกภาคเกษตรสหรัฐฯ คืนนี้: SET เคลื่อนไหวในกรอบแคบ รอดูตัวเลขการจ้างงานนอกภาคเกษตร (คาด +183,000 ตำแหน่ง) และอัตราการว่างงานสหรัฐฯ (คาดลดลงเหลือ 5.0%) คืนนี้ ขณะที่เราคงมุมมองบวกต่อ SET ระยะสัปดาห์เหมือนเดิม จากแรงซื้อหุ้นผ่านกองทุน LTF และมองระดับ PE ปัจจุบันที่ 14x อิงกำไรปี 2016 ใกล้เคียงระดับ PE ต่ำสุดในแต่ละปีช่วง 2013-15 แนะนำ “ซื้อ” 1) กลุ่มหุ้น SET50 ที่เป็นเป้าหมายการเข้าซื้อของกองทุน LTF อย่าง AOT ADVANC BLA TISCO PTT SCC 2) กลุ่มหุ้นที่คาดการณ์กำไร 3Q15 ออกมาดี อย่าง BEAUTY EPG และ 3) หุ้นกลุ่มเช่าซื้อ ที่มี Valuation ถูก TISCO KKP รวมไปถึง กลุ่ม MICRO Finance ที่คาดการณ์กำไรเติบโตสูง SAWAD MTLS
Pair Trade ระหว่าง BMCL และ BECL…BECL ดูถูกกว่าในเชิงเปรียบเทียบ: การควบรวมกิจการระหว่าง BMCL และ BECL ที่ใกล้เข้ามาแล้ว โดยจะจัดให้มีการประชุมผู้ถือหุ้นทั้ง 2 บริษัทในวันที่ 28 ธ.ค. นี้ ทำให้ BECL และ BMCL จะซื้อขายเข้าใกล้ Parity ที่นำไปแปลงเป็นหุ้นใหม่มากขึ้น หรือหมายความว่าราคาหุ้น
BECL = BMCL x 20.6
โดยถ้าพิจารณาจากราคาหุ้น BMCL ในปัจจุบันที่ 1.8 บาท ทำให้ราคา BECL อยู่ที่ 38.9 บาท หรือมีส่วนต่างจากราคาปัจจุบันประมาณ 3-6% ทำให้นักลงทุนที่ต้องการซื้อหุ้นเพื่อไปแปลงเป็นหุ้นใหม่ (BEM) แนะนำ
1)นักลงทุนที่มี BMCL แนะนำ “ขาย” BMCL และ “ซื้อ” BECL เข้ามาแทนในกรณีที่ราคา BECL ยังต่ำกว่า ราคา BMCL x 20.6
2)นักลงทุนที่มี BECL อยู่แล้ว แนะนำให้ถือ BECL ต่อไป
3)นักลงทุนที่ไม่มีทั้ง BECL และ BMCL อาจ “เก็งกำไร” BECL ระยะสั้น (เราแนะนำ “ขาย” BECL ในทางพื้นฐาน) โดยเฉพาะถ้าทะลุแนวต้าน 37.75 คาดว่าจะไปที่ 39.00 บาท
 
หุ้นที่น่าสนใจทางเทคนิค
ERW “ซื้อ” ราคาหุ้นทะลุกรอบการพักฐานคู่ขนานรูปแบบ Bullish Flag พร้อมปริมาณการซื้อขายเริ่มกลับมาสูงขึ้นอีกครั้ง เครื่องมือ MACD เริ่มชี้ขึ้นต่อ เป็นจังหวะซื้อเก็งกำไร มีแนวต้านแรกที่ 4.10 บาท และแนวต้านถัดไปที่ 4.18 บาท
JSP “ซื้อ” ราคาหุ้นมีจังหวะดีดตัวขึ้นยืนเหนือเส้นค่าเฉลี่ย 3 เดือน พร้อมปริมาณการซื้อขายสนับสนุนสูงกว่าปกติ สอดคล้องกับเครื่องมือ MACD ที่ตัด Signal และ DI+ ตัด DI- ขึ้น เป็นจังหวะซื้อเก็งกำไร มีแนวต้านแรกบริเวณ 1.49 บาท ถัดไปที่ 1.55 บาท
SC “ซื้อ” ราคาหุ้นดีดทะลุแนวเส้นค่าเฉลี่ย 3 เดือนขึ้นมา พร้อมปริมาณการซื้อขายเพิ่มสูงขึ้น สอดคล้องกับเครื่องมือ DI+ ตัด DI- และ MACD ตัด 0 ขึ้น เป็นจังหวะเก็งกำไร มีแนวต้านแรกบริเวณ 3.00 บาท ผ่านได้มีเป้าหมายถัดไปที่ 3.10 และ 3.20 บาท
 
Futures แนวรับ        แนวต้าน
SET50         905           916
              900           920
Gold        18800         18900
            18700         19000
Oil          1720          1750
             1700          1780